Penny Oleksiak

Penelope "Penny" Oleksiak (Scarborough, (Kanada), 2000ko ekainaren 12a) igeriketan aritzen den kirolari kanadarra da.

Olinpiar Jokoak
2016ko Udako Olinpiar Jokoetan, Rio 2016an (Rio de Janeiro), lau domina irabazi zituen Kanada ordezkatuz: urrezkoa irabazi zuen 100 m estilo librean  Simone Manuel estatubatuarrarekin berdinduta geldituz; biek 52,70 denboraz urrezko domina jaso zuten. 1984. urteko Olinpiar Jokoetan gauza bera gertatu zen Nancy Hogshead eta Carrie Steinseifer estatubatuarren artean proba berean, eta, baita 2000. urtekoetan ere, 50 m estilo librean berdin gertatu zen. Sarah Sjöström suediarra izan zen hirugarren Tokion, eta brontzezkoa (52,99) jaso zuen. 4x100 errelebo librean brontzezkoa lortu zuen Kanadako taldearekin (3:32,89) Australiakoko (urrezko domina 3:30,65) eta AEBko (zilarrezkoa 3:31,89) taldeen atzetik sailkatuz; Hauek izan ziren taldekideak: Chantal Van Landeghem, Michelle Williams, Penny Oleksiak, Sandrine Mainville eta Taylor Ruck. 4x200 errelebo librean brontzezkoa lortu zuen Kanadak (7:45,39) AEBko (urrezko domina 7:43,03) eta Australiako (zilarrezkoa 7:44,87) taldeen atzetik; taldekideak honako hauek izan ziren: Brittany MacLean, Katerine Savard, Emily Overholt, Kennedy Goss, Penny Oleksiak eta Taylor Ruck. Eta zilarrezkoa (56,46) 100 m tximeletan  Sarah Sjöström suediarraren (urrezko domina 55,48) atzetik eta Dana Vollmer estatubatuarraren (brontzezkoa 56,63) aurretik geratuz.

2020ko Udako Olinpiar Jokoetan, Tokio 2020an (Tokio), hiru domina eskuratu zituen: brontzezkoa (1:54,70) 200 m estilo librean Ariarne Titmus australiarraren (urrezko domina 1:53,50 (OE)) eta Siobhán Haughey hongkongdarraren (zilarrezkoa 1:53,92) atzetik sailkatuz.  4x100 errelebo librean, zilarrezkoa Kanadako taldearekin (3.32,78 minutuko denborarekin), Australiako taldearen atzetik (urrezko domina 3.29,69koarekin, ME) eta AEBren taldea garaituz (brontzezkoa 3.32,81ekoarekin). Hauek osatu zuten taldea: Kayla Sanchez, Rebecca Smith, Maggie Mac Neil, Penny Oleksiak eta Taylor Ruck-ek.

Udako Olinpiar Jokoetako emaitzak

Erreferentziak

Kanpo estekak 

2016ko Udako Olinpiar Jokoetako dominadunak
2020ko Udako Olinpiar Jokoetako dominadunak
2020ko Udako Olinpiar Jokoetako igerilariak
Emakume igerilariak
Kanadako igerilariak
Olinpiar Jokoetako dominadunak igeriketan